Böle (Helsingfors)

Böle (finsk: Pasila) er en bydel i den finske hovedstaden Helsingfors. Den ligger sentralt nord for bykjernen og grenser mot bydelen Vallgård i øst, Berghäll i sør og Centralparken (fi. Keskuspuisto) i vest. Bydelen er delt inn i en østlig og en vestlig del. Fordi den ligger sentralt (bare fem minutter med tog fra sentrum) og har lavere husleie enn sentrumsboligene, er den en populær bydel å bo i. Den har om lag 8 000 innbyggere, fordelt på 3 500 i den østlige delen og 4 500 i den vestlige delen, som først og fremst er boligområde. Den østlige delen av Böle er et aktivt forretningsområde som blant annet har sin egen jernbanestasjon, et Holiday Inn-hotell og Helsingfors Varemesse.

Helsingfors' bydeler